ᱢᱚᱦᱟᱱᱚᱫᱤ

ᱢᱚᱦᱟᱱᱚᱫᱤ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱜᱟᱰᱟ ᱠᱟᱱᱟ ᱾ ᱪᱷᱚᱛᱤᱥᱜᱚᱰ ᱯᱚᱱᱚᱛ ᱨᱮᱱᱟᱜ ᱫᱷᱚᱢᱚᱛᱤᱨ ᱡᱤᱞᱞᱟᱹ ᱠᱷᱚᱱ ᱱᱚᱶᱟ ᱜᱟᱰᱟ ᱫᱚ ᱞᱤᱸᱡᱤ ᱦᱤᱡᱩᱜ ᱠᱟᱱᱟ ᱟᱨ ᱳᱰᱤᱥᱟ ᱨᱮᱱᱟᱜ ᱡᱷᱟᱨᱥᱩᱜᱚᱰᱟ ᱡᱤᱞᱞᱟᱹ ᱨᱮ ᱵᱚᱞᱚ ᱟᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱡᱤᱞᱤᱧ ᱫᱚ ᱘᱕᱘ ᱠᱤᱞᱚᱢᱤᱴᱚᱨ ᱾  ᱱᱚᱶᱟ ᱫᱚ ᱯᱟᱨᱟᱫᱤᱯ ᱥᱩᱨ ᱵᱟᱹᱛᱤ ᱚᱲᱟᱜ ᱨᱮᱱᱟᱜ ᱠᱚᱧᱮ ᱥᱮᱦᱮᱫ ᱵᱚᱝᱜᱚᱯ ᱥᱟᱜᱚᱨ ᱨᱮ ᱧᱚᱨ ᱟᱠᱟᱱᱟ ᱾ ᱱᱚᱶᱟ ᱫᱚ ᱡᱮᱜᱮᱛ ᱨᱮᱱᱟᱜ ᱛᱩᱨᱩᱭ ᱟᱱᱟᱜ ᱢᱟᱨᱟᱝ ᱜᱟᱰᱟ ᱠᱟᱱᱟ ᱾ ᱳᱰᱤᱥᱟ ᱨᱮ ᱱᱚᱶᱟ ᱨᱮᱱᱟᱜ ᱡᱤᱞᱤᱧ ᱫᱚ ᱔᱙᱔ ᱠᱤᱞᱚᱢᱤᱴᱚᱨ ᱾ ᱵᱚᱣᱫᱷᱚ ᱡᱤᱞᱞᱟᱹ ᱨᱮᱱᱟᱜ ᱥᱩᱱᱟᱠᱷᱚᱬᱤᱭᱟ ᱠᱷᱚᱱ ᱫᱚᱥᱚᱯᱚᱞᱞᱟ ᱨᱮᱱᱟᱜ ᱵᱚᱰᱚᱢᱩᱞ ᱜᱷᱟᱹᱴᱤ ᱛᱟᱞᱟ ᱨᱮ ᱟᱹᱰᱤ ᱢᱟᱨᱟᱝ ᱰᱷᱚᱰᱟᱭ ᱛᱮᱭᱟᱨ ᱟᱠᱟᱫᱟ ᱾ ᱡᱟᱦᱟᱸ ᱫᱚ ᱥᱟᱛᱠᱚᱥᱤᱭᱟ ᱰᱷᱚᱰᱟ ᱠᱚ ᱢᱮᱛᱟᱜ ᱠᱟᱱᱟ ᱾ ᱳᱰᱤᱥᱟ ᱨᱮ ᱛᱮᱞ ᱟᱨ ᱤᱵᱽ ᱱᱚᱶᱟ ᱨᱮᱱᱟᱜ ᱪᱟᱸᱜᱽᱲᱟ ᱜᱟᱰᱟ ᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱰᱟᱹᱨ ᱜᱟᱰᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱠᱟᱴᱷᱚᱡᱚᱰᱤ, ᱠᱩᱣᱟᱠᱷᱟᱭᱤ, ᱵᱤᱨᱩᱯᱟ, ᱞᱩᱬᱤ, ᱫᱷᱚᱱᱩᱣᱟ, ᱪᱤᱛᱨᱚᱯᱚᱲᱟ, ᱠᱩᱥᱚᱵᱷᱚᱫᱽᱨᱟ, ᱵᱷᱟᱨᱜᱚᱵᱤ, ᱫᱚᱭᱟ, ᱫᱮᱵᱤ ᱮᱢᱟᱱ ᱠᱚ ᱾

ᱱᱟᱜᱟᱢ
ᱞᱟᱹᱭᱟᱠᱚ ᱢᱚᱦᱟᱱᱚᱫᱤ ᱨᱮᱱᱟᱜ ᱥᱮᱫᱟᱭ ᱧᱩᱛᱩᱢ ᱫᱚ ᱪᱤᱛᱨᱚᱛᱯᱚᱲᱟ ᱛᱟᱦᱮᱸ ᱠᱟᱱᱟ ᱾ ᱥᱮᱫᱮᱭ ᱠᱟᱛᱷᱟ ᱞᱮᱠᱟᱛᱮ ᱢᱚᱦᱟᱱᱚᱫᱤ ᱟᱨ ᱟᱡᱟᱜ ᱪᱟᱸᱜᱟ ᱜᱟᱰᱟ ᱫᱚ ᱢᱟᱨᱮ ᱥᱩᱠᱲᱚᱢᱚᱛ ᱵᱩᱨᱩ ᱠᱷᱚᱱ ᱚᱰᱚᱠ ᱞᱮᱱᱟ ᱾ ᱯᱩᱨᱟᱬ ᱯᱩᱛᱷᱤ ᱠᱚ ᱨᱮ ᱚᱞ ᱢᱮᱱᱟᱜᱼᱟ ᱪᱤ ᱢᱚᱦᱟᱵᱷᱟᱨᱚᱛ ᱚᱠᱛᱚ ᱨᱮ ᱫᱚ ᱢᱚᱦᱟᱱᱚᱫᱤ ᱥᱩᱨ ᱨᱮ ᱟᱨᱭᱚ ᱠᱚ ᱫᱚ ᱠᱚ ᱵᱟᱥᱟᱜ ᱠᱟᱱ ᱛᱟᱦᱮᱸᱫ ᱾

ᱟᱹᱲᱟᱹ ᱥᱤᱨᱡᱚᱱ
ᱢᱚᱦᱟᱱᱚᱫᱤ ᱟᱹᱲᱟᱹ ᱫᱚ ᱥᱚᱸᱥᱠᱨᱩᱛ ᱯᱟᱹᱨᱥᱤ ᱨᱮᱱᱟᱜ ᱢᱚᱦᱟ ᱟᱨ ᱱᱚᱫᱤ ᱟᱹᱲᱟᱹ ᱢᱮᱥᱟ ᱠᱟᱛᱮ ᱦᱩᱭ ᱟᱠᱟᱱᱟ ᱾ ᱢᱚᱦᱟ ᱢᱮᱱ ᱞᱮᱠᱷᱟᱱ ᱢᱟᱨᱟᱝ ᱟᱨ ᱱᱚᱫᱤ ᱢᱮᱱ ᱞᱮᱠᱷᱟᱱ ᱜᱟᱰᱟ ᱢᱮᱱᱛᱮ ᱵᱩᱡᱷᱟᱹᱣᱼᱟ, ᱚᱱᱟᱛᱮ ᱱᱚᱶᱟ ᱫᱚ ᱢᱟᱨᱟᱝ ᱜᱟᱰᱟ ᱢᱮᱱᱛᱮ ᱦᱚᱸ ᱵᱚᱱ ᱢᱮᱛᱟᱜ ᱠᱟᱱᱟ ᱾

ᱵᱮᱵᱷᱟᱨ
ᱵᱟᱱ ᱥᱟᱢᱵᱽᱲᱟᱣ ᱟᱨ ᱫᱟᱜ ᱛᱮ ᱵᱤᱡᱽᱞᱤ ᱠᱚᱨᱮᱸᱴ ᱛᱮᱭᱟᱨ ᱞᱟᱹᱜᱤᱫ ᱥᱟᱶᱛᱮ ᱫᱟᱜ ᱠᱚ ᱪᱟᱥᱵᱟᱥ ᱨᱮ ᱵᱮᱵᱷᱟᱨ ᱞᱟᱹᱜᱤᱫ ᱦᱤᱨᱟᱠᱩᱫᱽ ᱨᱮ ᱢᱤᱫ ᱰᱮᱢ ᱟᱨ ᱡᱚᱵᱨᱟ ᱧᱩᱛᱩᱢᱟᱱ ᱴᱷᱟᱶ ᱨᱮ ᱢᱤᱫ ᱵᱮᱨᱮᱡᱽ ᱠᱚ ᱵᱮᱱᱟᱣ ᱟᱠᱟᱫᱟ ᱾

ᱵᱟᱹᱲᱛᱤ

 Bargarh district topography
 Burnt paddy and dead fish 
 Orissa Govt. blamed for declining quality of river water 
 Mahanadi River 

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Rivers Network – Mahanadi river watersheds webmap
 Mahanadi River
 Kayaking on River Mahanadi


ᱛᱷᱚᱠ:ᱳᱰᱤᱥᱟ ᱨᱮᱱᱟᱜ ᱜᱟᱰᱟ ᱠᱚ
ᱛᱷᱚᱠ:ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱜᱟᱰᱟ ᱠᱚ
ᱛᱷᱚᱠ:ᱵᱩᱫᱫᱷᱚ ᱫᱷᱚᱨᱚᱢ ᱨᱮ ᱜᱟᱰᱟ ᱠᱚ